
REZIME PROGRAMA OBUKE
	Naziv programa obuke

	
Stručni rad sa djecom u situacijama visokokonfliktnih razvoda



	Autor, odnosno koautor programa obuke

	
Đurović Simona




	Realizator programa obuke

	
Đurović Simona




	Kontakt osoba (telefon i e-mail)

	
Đurović Simona
+381640872122 
simonabozovic@yahoo.com




	Ciljevi i zadaci programa obuke i oblast socijalne i dječje zaštite na koju se odnose

	
Program obuke odnosi se na oblast zaštite djece i porodice u sistemu socijalne i dječje zaštite, sa fokusom na stručni rad sa djecom u situacijama visokokonfliktnih razvoda i postupanje usmjereno na zaštitu najboljeg interesa, sigurnosti, stabilnosti i dobrobiti djeteta.
Opšti cilj programa je unapređenje kompetencija stručnih radnika za razumijevanje položaja djeteta i kvalitetniji, razvojno primjeren i na dijete usmjeren stručni rad u situacijama visokokonfliktnih razvoda.
Program ima za cilj da unaprijedi znanja i vještine stručnih radnika za:
· razumijevanje specifičnosti visokokonfliktnih razvoda i uticaja dugotrajnog roditeljskog konflikta na dijete; 
· prepoznavanje razvojnih potreba djeteta, rizika i zaštitnih faktora; 
· razumijevanje konflikta lojalnosti i neprimjerenog uključivanja djeteta u roditeljski konflikt; 
· primjenu principa najboljeg interesa i participacije djeteta u stručnom radu; 
· procjenu položaja i potreba djeteta i roditeljskih kapaciteta; 
· vođenje razvojno primjerenog, sigurnog i nesugestivnog razgovora sa djetetom; 
· povezivanje informacija dobijenih od djeteta sa cjelovitom stručnom procjenom; 
· planiranje stručnog postupanja usmjerenog na zaštitu, stabilnost i dobrobit djeteta. 



	Sadržaj programa obuke

	
Modul 1. Dijete u situaciji visokokonfliktnog razvoda 
· visokokonfliktni razvod i uticaj roditeljskog konflikta na dijete; 
· razvojne potrebe djeteta, rizici i zaštitni faktori; 
· konflikt lojalnosti i neprimjereno uključivanje djeteta u roditeljski konflikt; 
· emocionalna sigurnost djeteta.
Modul 2. Procjena položaja i potreba djeteta u visokokonfliktnom razvodu
· princip najboljeg interesa i participacija djeteta; 
· procjena položaja i potreba djeteta; 
· procjena rizika, zaštitnih faktora i roditeljskih kapaciteta; 
· razlikovanje potreba i iskustava djeteta od stavova i konflikta odraslih; 
· povezivanje informacija iz različitih izvora u cjelovitu stručnu procjenu. 
Modul 3. Stručni rad sa djetetom: razgovor, procjena i planiranje stručnog postupanja
· priprema i vođenje razvojno primjerenog, sigurnog i nesugestivnog razgovora sa djetetom; 
· otvorena pitanja i komunikacija sa djetetom; 
· razlikovanje činjenica, opažanja, osjećanja i interpretacija; 
· povezivanje informacija dobijenih od djeteta sa stručnom procjenom; 
· planiranje stručnog postupanja usmjerenog na zaštitu, stabilnost i dobrobit djeteta. 
Napomena: Ista studija slučaja koristi se kontinuirano kroz sva tri modula, uz postepeno nadograđivanje informacija i stručne procjene.




	Kompetencije koje će program obuke razvijati

	
Opšte kompetencije
Po završetku programa polaznici će unaprijediti kompetencije za:
· primjenu sistemskog i razvojno-psihološkog pristupa u sagledavanju položaja djeteta;
· razumijevanje uticaja visokokonfliktnog roditeljskog odnosa na dijete;
· primjenu principa najboljeg interesa i participacije djeteta;
· prepoznavanje potreba, rizika i zaštitnih faktora relevantnih za dobrobit djeteta.
Posebne kompetencije
Polaznici će unaprijediti znanja i vještine za:
· prepoznavanje karakteristika visokokonfliktnog roditeljskog odnosa, konflikta lojalnosti  i neprimjerenog uključivanja djeteta;
· procjenu potreba djeteta i roditeljskih kapaciteta u kontekstu roditeljskog konflikta;
· planiranje i vođenje razvojno primjerenog, otvorenog i nesugestivnog razgovora sa djetetom;
· sagledavanje mišljenja i informacija dobijenih od djeteta u razvojnom i porodičnom kontekstu;
· povezivanje informacija dobijenih od djeteta sa stručnom procjenom i planiranjem intervencije usmjerene na zaštitu i dobrobit djeteta.




	Ciljna grupa profesionalaca kojima je obuka namijenjena

	
Stručni radnici zaposleni u centrima za socijalni rad i drugim ustanovama socijalne i dječje zaštite koji u okviru svojih nadležnosti rade sa djecom i porodicama u situacijama razvoda i razdvajanja roditelja, visokokonfliktnih roditeljskih odnosa i drugih situacija u kojima je dijete izloženo intenzivnom roditeljskom konfliktu.



	Uslovi za uključivanje profesionalaca u obuku

	
Završen najmanje VII-1 nivo kvalifikacije obrazovanja odgovarajućeg stručnog profila za rad u sistemu socijalne i dječje zaštite, kao i profesionalno iskustvo u radu sa djecom i porodicama.




	Krajnji korisnici

	
Krajnji korisnici programa su djeca i porodice korisnici sistema socijalne i dječje zaštite, sa posebnim fokusom na djecu izloženu dugotrajnom roditeljskom konfliktu u situacijama visokokonfliktnih razvoda i njihove porodice. 




	Broj učesnika u grupi (min/max)

	
Optimalan broj učesnika u grupi je 15.
Minimalan broj učesnika za realizaciju programa je 10, a maksimalan broj učesnika je 20.



	Dužina trajanja programa obuke

	
Jednodnevna obuka u ukupnom trajanju od 7 sati (6 sati efektivnog rada i 1 sat pauze).





